Етичен кодекс за поведение на състезателя

по водна топка

Всеки състезател по водна топка се запознава със съдържанието на кодекса за поведение и го подписва при годишното картотекиране, което представлява ангажимент за прилагането му през целия сезон.

Главният треньор и членовете на клуба следят за прилагането на този кодекс за поведение.

Като състезател, картотекиран в **КПС СПАРТАК ВАРНА** :

 */името на клуба/*

* Готов/а съм да положа максимални усилия както на тренировките, така и на състезанията, за да разгърна пълния си потенциал.
* Идвам навреме за тренировка, с екипировката си, готов/а да се уча и да тренирам с положителна нагласа. Спазвам указанията, дадени ми от треньора. Правя всичко възможно да участвам във всички тренировки на моя отбор. Уважавам избора на треньорите да ме преместят в друга възрастова група по време на сезона, ако се наложи.
* Спазвам указанията и решенията на треньорите и официалните длъжностни лица по време на състезанията.
* Проявявам уважение към треньорите, официалните длъжностни лица, доброволците от клуба и персонала от мястото, където се провежда тренировката или състезанието.
* Окуражавам съотборниците си и се отнасям към тях така, както бих искал да се отнасят към мен. Поддържам любезни отношения с другите спортисти, независимо от тяхната възрастова група. отбор или клуб.
* Допринасям за поддържането на среда, в която не се толерира насилие, сплашване или тормоз, както и обидни изрази или жестове към треньори, спортисти, родители, официални длъжностни лица, персонал и доброволци, както на басейна, така и извън него, включително в **социалните мрежи**. **Въздържам се да правя каквито и да било обидни коментари за тях.**
* Дисциплиниран/а съм и съм отборен играч както в успехите, така и в неуспехите си.
* Работя в тясно сътрудничество с моя треньор и го уведомявам в случай на отсъствие, контузия, неразположение или друг проблем (училищен, личен, спортен).
* Отказвам употребата на наркотици, медикаменти или други допингови вещества.
* Нося с гордост цветовете на **КПС СПАРТАК ВАРНА** по време на

състезания, по-специално като нося официалната униформа (фланелка, шапка, тениска и т.н.). Поведението ми не трябва да вреди на имиджа и репутацията на клуба, включително в **социалните мрежи**.

* Ако е необходимо, участвам заедно с другите спортисти в монтажа на оборудването и почистването на басейна. Грижа се за предоставената ми екипировка и съоръжения за тренировки и състезания.
* Спазвам ангажиментите си.
* В случай, че бъда избран за участие в подготовката на национален отбор се придържам към линията на поведение, очертана от горните правила и се отнасям към националните треньори и състезатели по същия начин, както и към клубните си съотборници.
* Участвам в международните турнири и подготовката за тях мотивирано и пълноценно, стремейки се да издигна престижа на спорта и страната си.
* С подписването на този документ спортистите се съгласяват с възпроизвеждането и разпространението на техния образ във всички документи, свързани с клуба и с Българската федерация по водна топка. Всяко искане за възражение трябва да бъде отправено в писмен вид до клуба и до Българската федерация по водна топка в момента на картотекирането.

Дата: Име и фамилия:

Подпис: